I. El Projecte de decret que se sotmet a la consideració d'aquesta Comissió Jurídica Assessora troba la seva habilitació en l'article 47 de la Llei 10/1994 d'11 de juliol que estableix el següent.
"Els membres del Cos de Mossos d'Esquadra han de complir estrictament la jornada i l'horari de treball que siguin determinats reglamentàriament.
En situacions d'emergència es pot mobilitzar el personal fora de servei en les condicions que siguin establertes a fi d'assegurar el compliment de la normativa vigent".
Com ja ha declarat aquesta Comissió Jurídica Assessora (Dictamen 59/94 entre d'altres) la intervenció d'aquest alt òrgan consultiu de la Generalitat en l'elaboració de disposicions generals ha de referir-se a dictaminar tant els aspectes formals com els aspectes materials del Projecte de decret; és a dir si s'han observat les exigències procedimentals que preceptua la Llei 13/1989 de 14 de desembre i si el contingut material del Decret s'ajusta a l'ordenament jurídic.
L'elaboració del Projecte de decret ha complert els tràmits previstos en els articles 63 64 i 65 de la Llei 13/1989 tal com es recull en els antecedents 3 i 4 d'aquest dictamen.
No obstant això es troba a faltar la taula de vigències de disposicions anteriors sobre la mateixa matèria tot i que atès que la regulació és pràcticament nova l'absència d'aquest requisit –com ha declarat aquesta Comissió en altres ocasions (Dictamen 9/94)– no té rellevància essencial en aquest supòsit.
És de destacar la participació de les organitzacions sindicals en les deliberacions de la Comissió de les condicions laborals i socials del Consell de Policia.
Fins i tot han aportat esborranys d'altres propostes i formulat observacions que han estat analitzades per la Direcció General de Seguretat Ciutadana.
A més davant la seva postura de no voler assistir a les sessions del plenari del Consell de la Policia a què havien estat convocades en temps i forma se les ha donat un tràmit d'audiència per venir afectats pel Projecte de decret d'acord amb l'article 64 de la Llei 13/1989.
Per tant és innegable la seva participació en l'establiment de les condicions de prestació del servei objecte del Projecte de decret i el seu coneixement del contingut d'aquest així com la seva postura contrària a l'aprovació de la disposició.
La sessió del plenari del Consell de la Policia és vàlida perquè ha comptat amb la presència del president i del secretari i de la meitat almenys dels seus membres (art. 26.1 de la Llei 30/1992 de 26 de novembre) per la qual cosa s'ha complert l'emissió de l'informe previ i preceptiu exigit per l'article 53.e) de la Llei 10/1994.
La fixació de la jornada i l'horari de treball que han de complir els membres del Cos de Mossos d'Esquadra ha de determinar-se reglamentàriament (art. 47 de la Llei 10/1994) pel Govern de la Generalitat que és al que correspon la potestat reglamentària (art. 61 de la Llei 13/1989).
Aquesta determinació requereix la participació que no vol dir acord de les organitzacions sindicals (art. 53.b de la Llei 10/1994) però no una prèvia negociació amb els sindicats com aquests han pretès.
Tant la Llei orgànica 2/1986 de 13 de març (i en concret els seus articles 18.2 19 20 21 22 i 24 als quals remet la Llei 10/1994) com la Llei de la Policia de la Generalitat no recullen la possibilitat que es pugui arribar a pactes o acords pròpiament dits amb les organitzacions sindicals per a la determinació de les condicions de treball dels membres del cossos policials.
La Llei estatal 9/1987 de 12 de juny que regula els òrgans de representació i la determinació de les condicions de treball i participació dels funcionaris públics exclou del seu àmbit d'aplicació " los miembros de los cuerpos y fuerzas de seguridad que se regirán por la Ley orgánica 2/1986 de 13 de marzo " i segons aquesta llei són forces i cossos de seguretat els cossos de policia depenents de les comunitats autònomes (art. segon b).
La negociació només està prevista en l'esmentada Llei 9/1987 i està exclosa per als cossos de policia tenint en compte l'especificitat de les seves funcions.
Es pot elevar al Govern per a la seva aprovació el Projecte de decret sobre la jornada i l'horari de treball dels membres del Cos de Mossos d'Esquadra.